TITLE ต้องมองระยะยาว!!
น้องใหม่ป้ายแดงอย่าง บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE กับการลงสนามเทรดไปเมื่อวันที่ 2 พ.ย. 60 พบว่า บรรยากาศการซื้อขายคึกคัก ด้วยราคาหุ้นเปิด (Pre Open) 5.40 บาท ขณะที่ราคาขาย IPO อยู่ที่ 2.20 บาท
4 พ.ย. 2560

คุณค่าบริษัท
น้องใหม่ป้ายแดงอย่าง บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE กับการลงสนามเทรดไปเมื่อวันที่ 2 พ.ย. 60 พบว่า บรรยากาศการซื้อขายคึกคัก ด้วยราคาหุ้นเปิด (Pre Open) 5.40 บาท ขณะที่ราคาขาย IPO อยู่ที่ 2.20 บาท
ต่อมาในระหว่างวันของการซื้อขายราคาหุ้นเกิดอาการสวิงไปมา และก็ย่อตัวลง เนื่องจากภาวะตลาดหุ้นไม่ค่อยเต็มใจเท่าที่ควร แต่ราคาหุ้นก็สามารถยืนแข็งได้ โดยราคาหุ้นยังปิดที่ระดับ 3.28 บาท บวกไป 1.08 บาท หรือขึ้นไป 49.09% มูลค่าการซื้อขาย 632.78 ล้านบาท ซึ่งยังคงยืนเหนือราคาขาย IPO กว่า 49%
การซื้อขายหุ้น TITLE เหนียวแน่น เนื่องจากบริษัทฯมีพื้นฐานที่แข็งแกร่ง มีส่วนแบ่งตลาด (มาร์เก็ตแชร์) เป็นอันดับ 1 ของหาดราไวย์ จ.ภูเก็ต และกลุ่มเป้าหมายหลักเป็นชาวต่างชาติ ทำให้ลดความเสี่ยงจากผลกระทบจากภาวะเศรษฐกิจในประเทศ นอกจากนี้ ยังมีอัตรากำไรขั้นต้นสูง ซึ่งเฉลี่ย 3 ปี ย้อนหลัง (2557-2559) อยู่ที่ 50%
ประกอบกับปัจจุบันบริษัทมีงานในมือราว 500 ล้านบาท โดยโครงการส่วนใหญ่จะเริ่มรับรู้รายได้ในปี 2561 บริษัทจะเน้นลูกค้าชาวต่างชาติ (สัดส่วน 80%) ที่ต้องการใช้เป็นที่พักตากอากาศเป็นหลัก
พร้อมทั้งบริษัทมีแผนที่จะพัฒนาโครงการใหม่ 3 โครงการมูลค่ารวม 1.3 พันล้านบาท ได้แก่ 1) โครงการคอนโดมิเนียม The Title Residencies Naiyang Phuket เฟส 2 มูลค่าโครงการ 645 ล้านบาท เริ่มขายไตรมาส 4 ปี 60 คาดสร้างเสร็จปลายปี 2561
2) โครงการคอนโดมิเนียม The Title Phuket หาดราไวย์ เฟส 5 Zone 1 มูลค่าโครงการ 300 ล้านบาท เริ่มขายไตรมาส 1 ปี 61 อยู่ระหว่างการขอ EIA และ 3) โครงการคอนโดมิเนียม The Title Phuket หาดราไวย์ เฟส 5 Zone 2 มูลค่าโครงการ 350 ล้านบาท เริ่มขายไตรมาส 1 ปี 62 อยู่ระหว่างการขอ EIA
อีกทั้ง บริษัทฯ มีแผนการดำเนินธุรกิจที่ชัดเจน โดยมีแผนขยายโครงการไปยังทำเลใหม่ๆ ที่มีศักยภาพ ซึ่งปัจจุบันอยู่ระหว่างพัฒนาโครงการในทำเลที่ 2 คือ หาดในยาง และตั้งเป้าหมายในช่วง 3-5 ปีข้างหน้าจะเพิ่มทำเลที่ 3 อย่างต่อเนื่อง เพื่อสร้างโอกาสการเติบโตที่แข็งแกร่งและยั่งยืน
ทั้งนี้ การลงทุนในหุ้น TITLE คงมองระยะยาว!!
…
ผู้ถือหุ้นรายใหญ่
รายชื่อกรรมการ